Supertaal - RDF-voer
type: channel
description: Kom praat saam!
items: waar is al die vlinders heen

waar is al die vlinders heen
type: item
description: waar is al die vlinders heen wat eens ons tuine bewoon het toe ons nog jong kindertjies was wat graag met hulle gespeel het ons het mekaar belowe om nooit die ander seer te maak om mekaar immer lief te hê en altyd oor mekaar te waak waar is al die vlinders heen wat ons buurt met ons gedeel het toe ons al groter kinders was wat meer oor hulle geleer het ons is dit op skool geleer hoe broos en sag hul vlerke is hoe hulle hul tonge gebruik en ook hoe pragtig vlinders is waar is al die vlinders heen wat ons so oor bespiegel het toe ons nog jong verliefdes was wat hul so graag bewonder het ons het dit toe eers besef dat hul eiers eintlik wurms word wat weer in papies verander wat dan op hul beurt vlinders word waar is al die vlinders heen wat heel eerste staan op ons lys noudat ons jong getroudes is wat hul aan ons kinders wil wys ons kan hul maar slegs vertel van die gogga met die vlerke met die lang opgerolde tong een van God se wonderwerke
creator: Louis Basson
date: 2022-07-23T19:30:32-00:00